Toeris aangeval, beroof, 9 keer gesteek | Maroela Media
Toeris aangeval, beroof, 9 keer gesteek
'n 39-jarige Egiptiese toeris wat met vakansie in Suid-Afrika was sterk aan in 'n Wes-Kaapse hospitaal nadat hy aangeval, beroof en nege keer met 'n mes gesteek is terwyl hy op die strand gestap het.
Craig Lambinon, woordvoerder van die Nasionale Seereddingsinstituut (NSRI), sê die voorval het by die Noordhoekstrand suid van Kaapstad gebeur.
"NSRI-paramedici het die man behandel vir steekwonde aan sy bors en kop. Hoewel sy toestand ernstig is, is hy gestabiliseer en toe na 'n hospitaal vervoer," het hy gesê.
Ian Klopper, stasiebevelvoerder van die Kommetjie-polisie, sê die man is tans in 'n stabiele toestand. "Ons was bang dat een van die steekwonde sy long beskadig het wat kan veroorsaak dat dit platval."
Klopper sê die man se beursie, dokumente en sleutels vir 'n huurmotor is by hom gesteel.
Niemand is nog in hegtenis geneem nie. 'n Ondersoek na die voorval duur voort.
Egipte toeris Wes-Kaap
Ekurhuleni: Paaie eis meer lewens in Desember as voorheen
Grondonteiening mag nié ekonomie beïnvloed, sê Ramaphosa
Nouja toe, welkom in SA my vriend, hoop jy geniet jou vakansie hier, en gaan vertel vir al jou familie en vriende watse wonderlike tyd jy hier in ons mooi land gehad het. Onthou om nog by so paar wynplase 'n draai te maak asook al die mooi strande te beloop en die mooi Afrika son sien sak….
Wanneer gaan die mense leer om uit SA te bly. Ek waarsku mense orals waar ek kom om weg, ver weg te bly van daai land af.
Ons as gebore SA burgers vrees elke dag vir ons lewens. Moenie dink jy as toeris gaan dit vryspring nie. Bly liewer in jou eie land want jy ken die gevare daar. As jy moeg is vir die lewe : kom kuier in SA!
O ek het nou lekker gelag vir die kommentare hier bo. Dis werklik snaaks. Presies wat ek ook dink. Wat op aarde sal 'n normale regdenkende mens uit eie vrye wil besiel om hierdie land te besoek, tensy hulle met misleidende reklame in 'n ding gelok is.
Die hele omgewing daar is gevaarlik as gevolg van die plakkerskamp wat tussen Noordhoek en Kommetjie ontstaan het maar hoe is buitelanders veronderstel om dit te weet as niemand hulle daarop attent maak nie.